На вялікі жаль для нас, беларусаў, свой галоўны твор “Шляхціц Завальня” Ян Баршчэўскі напісаў на польскай мове. Сам аўтар растлумачыў гэта так: “Не кожны чытач зразумее беларускую мову, дык гэтыя народныя апавяданні, якія пачуў я з вуснаў простага люду, вырашыў (наколькі змагу) у даслоўным перакладзе напісаць па-польску”. Аднак няма ніякіх сумневаў, што гэта адзін з першых шэдэўраў новай беларускай літаратуры. Так, пакуль яшчэ польскамоўнай. Але ўжо прасякнутай любоўю да Беларусі.